Sveučilište Josipa Jurja Strossmayera u Osijeku
GRADSKA I SVEUČILIŠNA KNJIŽNICA OSIJEK
HR   -  31000 OSIJEK,    Europska  avenija  24
tel.**385(031)211-218, fax **385(031) 211-218
OIB: 46627536930
e-mail: gisko@gskos.hr
WWW: www.gskos.unios.hr
KLASA: 406-01/16-01/05
URBROJ: 2158-79-01-16-01
Osijek,  29. srpnja 2016. god.

Naručitelj Gradska i sveučilišna knjižnica Osijek, Europska avenija 24, Osijek, OIB 46627536930, sukladno odredbama Pravilnika o provedbi postupaka nabave bagatelne vrijednosti Klasa: 003-05/14-01/04, Urbroj: 2158/79-01/14-01, od 31. siječnja 2014. upućuje

POZIV ZA PRIKUPLJANJE PONUDA

Sukladno članku 18., stavku 3. Zakona o javnoj nabavi (NN 90/11, 83/13, 143/13) za godišnju procijenjenu vrijednost nabave iz Plana nabave manju od 200.000 kn za robe i usluge, te 500.000,00 kuna za radove bez PDV (tzv. bagatelnu nabavu) Naručitelj nije obvezan provoditi postupak javne nabave propisane Zakonom o javnoj nabavi.

1. PREDMET NABAVE  - nabava radova – popravak i restauracija balkona nad glavnim ulazom, Gradske i sveučilišne knjižnice Osijek, Europska avenija 24, Osijek, zgrada Gillming-Hengl

1.1 Opis predmeta nabave je u Prilogu 2. Troškovniku – Projektantski predmjer popravka balkona nad glavnim ulazom, zgrada „Gillming-Hengl“, Gradska i sveučilišna knjižnica Osijek, Europska avenija 24, iz ove dokumentacije za nadmetanje. Kvaliteta, opseg i  količine predmeta nabave te tehnički opis (vrste i karakteristike) predmeta nabave navedene su i opisane su u Troškovniku koji je dio dokumentacije za nadmetanje.
Nudi se samo cjelokupni predmet nabave. 
Naručitelj će omogućiti ponuditeljima obilazak lokacije radi upoznavanja s rješenjem i prostorom uz prethodnu najavu osobi za kontakt naručitelja.

1.2. Procijenjena vrijednost nabave (bez PDV-a): 85.000,00 kn

2. UVJETI NABAVE
Ponuda treba ispunjavati sljedeće zahtjeve i uvjete:
2.1. Način izvršenja: ugovor o izvođenju radova; jednokratno
2.2. Rok izvršenja: Početak radova je 5. rujna 2016.g. Krajnji rok izvršenja ugovora je 45 radnih dana od dana početka radova odnosno uvođenja u radove.
2.3. Rok valjanosti ponude: 60 dana od dana otvaranja ponude;
2.4. Mjesto izvršenja: zgrada GISKO na lokaciji Osijek, Europska avenija 24
2.5. Rok, način i uvjeti plaćanja:
Naručitelj će izvedene radove platiti po ispostavljenim privremenim mjesečnim i okončanoj situaciji ovjerenim od strane nadzornog inženjera. 
Račun se može ispostaviti samo za izvršene radove prihvaćene u građevinskoj knjizi. Račun se ispostavlja na gore naznačenu adresu Naručitelja. Naručitelj će radove platiti u roku do 30 dana od dana primitka ovjerene situacije i valjanog računa.
Nije predviđeno plaćanje predujma.

2.6. Cijena ponude (odredbe o cijeni ponude): Jedinične cijene iz ponude uključuju sve troškove izvršenja predmeta nabave po opisima iz Troškovnika, normama struke i običajima. U jediničnu cijenu su uključeni dokumenti i postupci kojima se dokazuje kvaliteta izvršenih usluga.
Ponuditelj treba ispuniti sve stavke troškovnika i to na način kako je to predviđeno dostavljenim troškovnikom, i to jediničnu cijenu, ukupnu cijenu po stavci i ukupnu cijenu cjelokupnog predmeta nabave. U cijenu ponude moraju biti uračunati svi troškovi i popusti ponuditelja u vezi predmeta nabave.
Cijena ponude se izražava u kunama i piše brojkama, za cjelokupan predmet nabave, bez PDV-a. PDV se iskazuje u Ponudbenom listu zasebno iza cijene i pribraja tako da se na kraju dobiva ukupna cijena nabave s PDV-om.
Ukupna cijena u Ponudbenom listu je ukupna cijena svih troškova za količine iz Troškovnika sa svim dodacima i popustima.
Cijena ponude je nepromjenjiva.
U slučaju neusklađenosti jedinične i ukupne cijene, mjerodavna je jedinična cijena. Ako je upisan samo jedan iznos za stavku, smatrat će se da je to ukupni iznos za stavku.

2.7. Kriterij odabira ponuda:  najniža cijena; 
2.8. Jamstva
- jamstvo za ponudu se ne traži.
- jamstvo za izvršenje obveza iz ugovora: Ponuditelj će naručitelju uz potpisani ugovor predati, od javnog bilježnika, ovjerenu bjanko zadužnicu u vrijednosti 10% ukupnog iznosa ugovora (s PDV-om) kao jamstvo za dobro izvršenje obveza iz ugovora. Uz bjanko zadužnicu će priložiti Potvrdu javnog bilježnika o evidentiranju zadužnice u Registru mjenica i zadužnica. Moguća naplata ovog jamstva provodit će se po Zakonu o obveznim odnosima. 
- jamstveni rok za predmet nabave: Jamstveni rok za sve radove je 2 godine od dana uspješne primopredaje radova. 

3. UVJETI PRAVNE I POSLOVNE SPOSOBNOSTI PONUDITELJA

Ponuditelj je obvezan u ponudi dostaviti:

3.1. Izvod iz poslovnog, sudskog (trgovački), strukovnog, obrtnog ili drugog odgovarajućeg registra. Ako se izvodi ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Dokaz ne smije biti stariji od 3 mjeseca od dana početka postupka bagatelne nabave, odnosno objavljivanja poziva za prikupljanje ponuda.

3.2. Za dokazivanje tehničke i stručne sposobnosti ponuditelj je obvezan dostaviti važeće rješenje Ministarstva kulture o dopuštenju za obavljanje poslova na zaštiti i očuvanju kulturnih dobara, i to za izvođenje radova na nepokretnom kulturnom dobru, obzirom da se radovi izvode na objektu koji je registriran kao kulturno dobro.
Rješenje izdaje Ministarstvo kulture, Uprava za zaštitu kulturne baštine temeljem Pravilnika o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara (Narodne Novine 74/03, 44/10) a sukladno članku 100. Zakona o zaštiti i očuvanju  kulturnih dobara (Narodne novine 69/99, 151/03, 157/03, 100/04,  87/09, 88/10, 61/11, 25/12, 136/12, 157/13, 152/14 , 98/15), a izdaju je Ministarstvo kulture, Uprava za zaštitu kulturne baštine.
 
Sve zahtijevane dokumente iz točke 3. ovog Poziva za prikupljanje ponuda ponuditelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.
Naručitelj može od ponuditelja s kojim namjerava sklopiti ugovor, zatražiti dostavu izvornika ili ovjerenih preslika svih onih dokumenata (potvrde, isprave, izvodi, i sl.) koji su bili traženi, a koje izdaju nadležna tijela.

4.  SADRŽAJ I NAČIN IZRADE I DOSTAVE PONUDE

4.1. Sadržaj ponude
Ponuda treba sadržavati sljedeće dijelove:

a)	Popunjeni ponudbeni list ispunjen na način propisan ovim Pozivom za prikupljanje ponuda, potpisan potpisom ovlaštene osobe i ovjeren pečatom ponuditelja – Prilog 1. 

b)	Popunjeni troškovnik ispunjen na način propisan ovim Pozivom za prikupljanje ponuda, potpisan od ovlaštene osobe i ovjeren pečatom ponuditelja – Prilog 2. 
c)	Dokazi o sposobnosti (točka 3. ovih uputa)

4.2. Način izrade ponude

Pri izradi ponude ponuditelj se mora pridržavati zahtjeva i uvjeta ovog Poziva za prikupljanje ponuda.

Ponuda se izrađuje na hrvatskom jeziku i latiničnom pismu.
Ponuda se dostavlja u papirnatom obliku. Dijelove ponude kao što su uzorci, katalozi ponuditelj obilježava nazivom i navodi u sadržaju ponude kao dio ponude. Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati. Stranice ponude se označavaju brojem na način da je vidljiv redni broj stranice i ukupan broj stranica ponude (npr. 1/25, 2/25 itd.).

Ponuda se piše neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Pri izradi ponude ponuditelj ne smije mijenjati i nadopunjavati tekst Poziva za prikupljanje ponuda.

Ponuditelj je u obvezi ispuniti troškovnik i ponudbeni list na način kako je to istima predviđeno. Troškovnik i ponudbeni list moraju biti potpisani pravovaljanim potpisom ovlaštene osobe i ovjereni pečatom ponuditelj i dostavljaju se u izvorniku.

4.3. Način, mjesto i rok za dostavu ponude

Ponuda s dostavlja na priloženom Ponudbenom listu i Troškovniku koje je potrebno ispuniti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.
-	rok za dostavu ponude:  Ponude moraju biti zaprimljene na adresi naručitelja do  10. kolovoza    2016. god. do 10,00 sati, bez obzira na način dostave.

-	način i mjesto dostave ponude: Ponuda se dostavlja u zatvorenoj omotnici, osobno ili poštom preporučeno, na adresu naručitelja Gradska i sveučilišna knjižnica Osijek, Tajništvo, Europska avenija 24, 31000 Osijek, s naznakom „Bagatelni postupak nabave – NE OTVARAJ- popravak balkona“ Na poleđini omotnice mora biti naznačen naziv i adresa ponuditelja.

Otvaranje ponuda nije javno.

5.	PREGLED I OCJENA PONUDA

Zaprimljene ponude ovlašteni predstavnici javnog naručitelja će pregledati i ocijeniti na temelju uvjeta i zahtjeva iz Poziva za prikupljanje ponuda, te sastaviti službenu zabilješku o najpovoljnijoj ponudi 

Prije odbijanja ponude naručitelj može pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora. U tu svrhu ponuditelju se daje rok od 3 dana od dana primitka zahtjeva.

Obavijest o rezultatima predmetne nabave: Pisanu obavijest o rezultatima nabave Naručitelj će dostaviti ponuditelju u roku 20 dana od dana isteka roka za dostavu ponuda.
6. OSTALO
Obavijesti u vezi predmeta nabave: U slučaju potrebe pojašnjenja podataka iz ove dokumentacije za nadmetanje, ponuditelji se mogu obratiti ovlaštenom predstavniku naručitelja.
Osoba za kontakt: Biserka Ptičar, e-adresa: biserka@gskos.hr
telefon: 031/211-218, lokal 116, telefax: 031/211-218, lokal 201 

7. SASTAVNI DIO POZIVA ZA PRIKUPLJANJE PONUDA:
Prilog 1. - Ponudbeni list
Prilog 2. -  Troškovnik – Projektantski predmjer popravka balkona nad glavnim ulazom, zgrada „Gillming-Hengl“, Gradska i sveučilišna knjižnica Osijek, Europska avenija 24, 
Osijek